wickkiey/tamil-wikipedia-markdown huggingface dataset:
# கெலார்ட்டின் நீண்ட நக மூஞ்சூறு


**கெலார்ட்டின் நீண்ட நக மூஞ்சூறு** (*Kelaart's long-clawed shrew*)(*பெரோகுலசு பெரோகுலசு*) என்பது சோரிசிடே குடும்பத்தினைச் சார்ந்த பாலூட்டிகளில் ஒரு வகை ஆகும். இது ***பெரோகுலசு*** பேரினத்தில் காணப்படும் ஒரே ஒரு சிற்றினமாகும். இது இலங்கை மற்றும் தென்னிந்தியாவில் மட்டுமே வாழக்கூடியது. இதன் இயற்கை வாழ்விடங்களாக மிதவெப்பமண்டல அல்லது வெப்பமண்டல வறண்ட காடுகளும், மிதவெப்பமண்டல அல்லது வெப்பமண்டல வறண்ட தாழ் நில புல்வெளி மற்றும் சதுப்புநிலங்கள் ஆகும். இது வாழ்விடம் இழப்பால் அச்சுறுத்தப்படுகிறது. இது சிங்களத்தில் (*பிரி ஹிக் மியா*) என அறியப்படுகிறது.  

இந்த மூஞ்சூறுவின் விலங்கியல் பெயரானது விலங்கியல் நிபுணர் எட்வர்ட் ஃபிரடெரிக் கெலார்ட் நினைவாகப் பெயரிடப்பட்டது.  

இதனுடைய தலை மற்றும் உடல் நீளம் வரையிலும், வாலின் நீளம் மட்டும் வரை உள்ளது. முன்பாதம் வெண்மையானது, நீளமான சிவப்பான நகங்களுடன் கூடியது. வால் மென்மையான மற்றும் ஒரு சில நீளமான முடிகளால் மூடப்பட்ட வால்.
# காசிநாத் திரியம்பக் தெலாங்

**காசிநாத் திரியம்பக் தெலாங்** (**Kashinath Trimbak Telang**) (பிறப்பு:20 ஆகஸ்டு 1850: இறப்பு:1 செப்டம்பர் 1893) மும்பையில் பிறந்த பிறந்த இந்தியவியல் அறிஞரும், மும்பை உயர் நீதிமன்றத்தின் நீதியரசரும் ஆவார். 20 ஆகஸ்டு 1850-இல் சரஸ்வத் பிராமணர் சமூகத்தில் பிறந்த காசிநாத் திரியம்பக தெலாங்தமது 5-ஆம் வயதில் அமர்சந்த் வாடியின் திண்ணைப்பள்ளிக்கூடத்தில் படித்தார். 1859-இல் மும்பையில் உள்ள உயர்நிலைப் பள்ளியில் சேர்ந்தார். பள்ளிப்படிப்பு முடித்த தெலாங் எல்பிங்ஸ்டன் கல்லூரியில் சமசுகிருதம், முதுகலை படிப்பு மற்றும் சட்டப் படிப்பு முடித்தார். மும்பை உயர் நீதிமன்றத்தில் வழக்கறிஞராக பணியில் இருந்த போது, 1872-இல் பாரிஸ்டர் தேர்வில் வெற்றி பெற்றார்.  

உயர்நீதிமன்ற வழக்கறிஞராக இருப்பினும், இலக்கியம், சமூகம், உள்ளாட்சி, கல்வி மற்றும் அரசியல் துறைகளில் சிறந்து பணியாற்றினார். இவர் மும்பை பல்கலைக்கழகத்தின் துணைவேந்தராக 1893-ஆம் ஆண்டு முடிய, இறக்கும் வரை பணியாற்றினார்.  

இவர் சமசுகிருதம் மற்றும் ஆங்கில மொழியில் பெரும் புலமையுடன் விளங்கினார். மேலும் இவர் சமசுகிருத மொழியில் உள்ள இந்து சமய தர்மசாத்திரங்களில் நன்கு கற்று இருந்ததால், ஐரோப்பா நாடுகளின் இந்தியவியல் அறிஞர்களுக்கு, இந்து சமய இலக்கியங்களை ஆங்கிலத்தில் மொழிபெயர்ப்பதில் ஆலோசகராக இருந்தார். மேலும் இவர் ஆசியச் சமூகத்தின் மும்பை மாகாணக் கிளையின் தலைவராக இருந்தார்.  

மேலும் இவர் 1882-இல் பகவத் கீதை, **சனத்சுஜாதீயம்** மற்றும் **அநு கீதை** ஆகிய மூன்று நூல்களை சமசுகிருத மொழியிலியிலிருந்து, ஆங்கிலத்தில் செய்யுள் மற்றும் வசன நடையில் மொழிபெயர்த்தார். இவரது நூல்கள், கிழக்கின் புனித நூல்கள் வரிசையில் எட்டாவதாக உள்ளது.  

1884-இல் இவர் விசாகதத்தர் சமசுகிருத மொழியில் இயற்றிய புகழ் பெற்ற நாடக நூலான முத்திரா ராட்சசம் எனும் நூலை ஆங்கிலத்தில் மொழிபெயர்த்தார்.  
## எழுத்துப் பணிகள்
- *The Bhagavadgîtâ With the Sanatsugâtîya and the Anugîtâ* (1882)''
- *Rise of the Maráthá Power* (1900)
- *Mudrarakshasa With the Commentary of Dhundiraja* (1915)

## இதனையும் காண்க
- கிழக்கின் புனித நூல்கள்
## அடிக்குறிப்புகள்
# பாலைவன குருவி


பாலைவன குருவியில் இரண்டு துணையினங்கள் சகாரா பாலைவனத்தில் வறண்டப் பகுதியில் காணப்படுகிறது. வாழிட இழப்பால் பாதிக்கப்படும் இந்த பாலைவன குருவி பன்னாட்டு இயற்கை பாதுகாப்புச் சங்க செம்பட்டியலில் தீவாய்ப்புக் கவலை குறைந்த இனமாக அறிவிக்கப்பட்டுள்ளது. சாருட்னி குருவியும் தீவாய்புக் கவலை குறைந்த இனமாக அறிவிக்கப்பட்டுள்ளது, ஏனெனில் 2012க்கு முன்னால் இது ஒருங்கிணைந்த ஒரே இனமாக அறிவிக்கப்பட்டிருந்தது.  

பாலைவன குருவி மனிதர்களின் அருகில் வரப் பயப்படுவதில்லை. சேற்றுச் சுவர்களில் இவை கூடுகளை உருவாக்குகிறது. இந்த பறவைகளை வரவேற்க மொசாபைட் பெர்பர்கள் தங்கள் வீட்டுச் சுவர்களில் துளைகள் வைத்து வீடுகளைக் கட்டுகிறார்கள். இவை "பார்-ரோட்" என்று அழைக்கப்படுகின்றன. மேலும் குருவி ஒன்று வீட்டில் நாள் முழுவதும் பாடினால், நல்ல செய்தியின் அடையாளம் என்று இவர்கள் நம்புகின்றனர். துவாரக்கு மக்கள் இந்த பறவையை "மவுலா-மவுலா" என்று அழைக்கின்றார். இந்த பறவை நமது வசிப்பிடத்திற்கு அருகே தங்கும் பொழுது நல்ல செய்தியைக் கொண்டுவருவதாக நம்புகின்றனர்.
# அரேபியத் தங்கக் குருவி



**அரேபியத் தங்கக் குருவி** (*Arabian golden sparrow*)(*பசார் யூக்ளோரசு*) என்பது தென்மேற்கு அரேபியாவிலும், சோமாலியா மற்றும் சீபூத்தீ கடற்கரை பகுதியிலும் காணப்படும் ஓர் குருவிச் சிற்றினம் ஆகும். இது முள் புன்னிலம் மற்றும் புதர்காடுகளில் காணப்படுகிறது. இது சில நேரங்களில் சூடான் தங்கக் குருவியின் (*பசார் லூட்டசு*) துணையினமாகக் கருதப்படுகிறது.
# கென்யா குருவி


**கென்யா குருவி** (*Kenya sparrow*) என்று அழைக்கப்படும் **கென்யா ரூபசு குருவி** (*பசார் ரூபோசின்க்டசு*) கென்யா மற்றும் தான்சானியாவில் காணப்படும் குருவி ஆகும். இது வறண்ட மரங்கள் காணப்படும் புன்னிலம் மற்றும் விவசாய பகுதிகளில் காணப்படுகிறது. சில வகைப்பாட்டியலாளர் பெரிய குருவி (*ப. மோட்டிடென்சிசு*), கென்யா குருவி, மற்றும் சோகோத்ரா குருவி (*பி. இன்சுலேரிசு*) சிற்றினங்களை *ப. மோடிடென்சிசு* சிற்றினத்துடன் டோவ்செட் மற்றும் போர்ப்சு-வாட்சன் (1993)ஐ தொடர்ந்து ஒருங்கிணைக்கின்றனர். வேறு சிலர் செல்லியின் குருவி மற்றும் கோர்டோபன் குருவி ஆகியவற்றை இந்த இனத்துடனோ அல்லது மூன்று பேரும் பெரிய குருவியுடனோ சேர்த்துக்கொள்கின்றனர்.
# பாரிஸ் ஜெயராஜ்


**பாரிஸ் ஜெயராஜ் ** (*Parris Jeyaraj*) 2021இல் வெளிவந்த  
தமிழ்த் திரைப்படம் ஆகும். இத்திரைப்படத்தை ஜான்சன். கே எழுதி இயக்கியுள்ளார். லார்க் ஸ்டுடியோஸ் நிறுவனம் சார்பில் கே. குமார் தயாரித்துள்ளார். இத்திரைப்படத்திற்கு சந்தோஷ் நாராயணன் இசையமைத்துள்ளார். சந்தானம், அனைகா சோதி, பிரித்விராஜ், மொட்டை இராசேந்திரன் ஆகியோர் முக்கியக் கதாப்பாத்திரத்தில் நடித்துள்ளனர்.  
## கதை மாந்தர்கள்

## வெளியீடு
2021ஆம் ஆண்டு பெப்ரவரி மாதம் 12ஆம் தேதி இத்திரைப்படம் திரையரங்குகளில் வெளியானது.
# பெ. சு. மணி


**பெ. சு. மணி** (*Pe. Su. Mani*; நவம்பர் 2, 1933 – ஏப்ரல் 27, 2021) தமிழக எழுத்தாளரும், தமிழறிஞரும் ஆவார். பத்தொன்பதாம் நூற்றாண்டு தமிழ்ப்பண்பாட்டு வரலாற்றை ஆய்வுசெய்து எழுதிய முதன்மையான ஆய்வாளர்களில் ஒருவர். அஞ்சல்துறை ஊழியராக பணியாற்றினார். சென்னையில் வாழ்ந்தார். மயிலை ராமகிருஷ்ண மடம், பிரம்மஞான சங்கம் ஆகியவற்றுடன் தொடர்பு கொண்டிருந்தார். எண்பதுக்கும் மேற்பட்ட ஆய்வுநூல்களை எழுதியிருக்கிறார். விவேகானந்தரின் சிகாகோ சொற்பொழிவு, வ.வே.சு.அய்யரின் கம்பராமாயணக் கட்டுரைகள் போன்ற பலநூல்களை தொகுத்து பதிப்பித்திருக்கிறார். ம.பொ.சிவஞானத்தின் தமிழரசுக் கழகத்துடன் இணைந்து செயல்பட்டிருக்கிறார். பண்பாட்டு ஆய்வாளரும் மொழிபெயர்ப்பாளருமான வெ.சாமிநாத சர்மாவின் மாணவர்.  

## வாழ்க்கைக் குறிப்பு
பெ. சு. மணி வட ஆற்காடு மாவட்டம், திருவண்ணாமலைக்கு அருகில் கீழ்பெண்ணாத்தூர் எனும் ஊரில் 1933 நவம்பர் 2 இல் பிராமணக் குடும்பம் ஒன்றில் சுந்தரேசன், சேதுலெட்சுமி ஆகியோருக்குப் பிறந்தார். 1950 இல் சென்னையில் மூன்றாண்டுப் படிப்பை முடித்து அஞ்சல்துறையில் பணியில் சேர்ந்தார். ம.பொ.சி.யின் எழுத்துகளையும், பேச்சுக்களையும் கேட்கத் தொடங்கிய பெ. சு. மணி தமிழரசுக் கழகத்தின் மேற்கு மாம்பலச் செயலாளராகவும் பொறுப்பு வகித்தார். "இந்திய தேசியத்தின் தோற்றமும் வளர்ச்சியும்" என்பதே இவரது முதலாவது நூலாகும். இது 1973 இல் வெளிவந்தது. 80-இற்கும் மேற்பட்ட நூல்களை எழுதியுள்ளார். குறிப்பாக இவர் எழுதிய "நீதிக்கட்சியின் திராவிடன் நாளிதழில் - ஓர் ஆய்வு" எனும் நூல் சிறப்பாகப் பாராட்டப்பட்டது. இலங்கையின் மட்டக்களப்புக்குச் சென்று, பலநாள் தங்கி சுவாமி விபுலாநந்தரின் வாழ்வையும் பணிகளையும் வெளிப்படுத்தினார். திருவண்ணாமலை மாவட்டத்தின் விவசாய மக்கள் பிரச்சினை குறித்து விரிவான ஆய்வு அறிக்கையை முதன்முதலில் வெளியிட்டவர்.
# விஜய்பூர், உத்தராகண்டம்



**விஜய்பூர்** (Vijaypur), அதிகாரப்பூர்வமாக **பிஜய்பூர்** என்று அழைக்கப்படும் இது இந்தியாவின் உத்தராகண்டம் மாநிலத்தில் பாகேசுவர் மாவட்டத்தில் அமைந்துள்ள ஒரு மலை வாழிடமாகும். பாகேசுவரிலிருந்து 30 கி.மீ தொலைவிலும், காந்தாவிலிருந்து 5 கி.மீ தூரத்திலும் பாகேசுவர்-சௌகோரி நெடுஞ்சாலையில் அடர்த்தியான பைன் மரக் காடுகளுக்கு மத்தியில் இக்கிராமம் அமைந்துள்ளது.  

இது 2050 மீட்டர் உயரத்தில் அமைந்துள்ளது. மேலும் பனி மூடிய இமயமலை சிகரங்களான திரிசூல், நந்தா தேவி, நந்தா கோட் ஆகியவற்றின் பரந்த காட்சிகளுக்காகவும் இது அறியப்படுகிறது.  

### தேயிலைத் தோட்டங்கள்
இங்குள்ள தேயிலைத் தோட்டங்கள் இருபதாம் நூற்றாண்டில் ஆங்கிலேயர்களால் அமைக்கப்பட்டது. வெகு காலத்திற்குப் பிறகு, குசராத்தி வர்த்தகர் விஜய் லால் ஷா என்பவரால் இந்த தோட்டங்கள் கையகப்படுத்தப்பட்டது. அவர் இந்த நகரத்திற்கு சுயமாக மறுபெயரிட்டார்.  

## போக்குவரத்து
பாகேசுவரிலிருந்து 30 கி.மீ தூரத்திலும், காந்தாவிலிருந்து 5 கி.மீ. தூரத்திலும் தேசிய நெடுஞ்சாலை எண் 309 ஏவில் விஜய்பூர் அமைந்துள்ளது . விஜய்பூரிலிருந்து அருகிலுள்ள காந்தா, கோட்முன்யா மற்றும் உதியாரி வளைவு நோக்கிச் செல்ல தனியார் வாடகை - வாகனங்கள் கிடைக்கின்றன. உத்தராகண்டம் மாநில போக்குவரத்து நிறுவனம் நடத்தும் பேருந்துகள் கிராமத்தை பாகேசுவர், அல்மோரா, பெரிநாக், தில்லி போன்ற நகரங்களுடன் இணைக்கின்றன. இது கைலாச மானசரோவர் பாதையில் அமைந்துள்ளது.  

## புகைப்படங்கள்
# பெரிநாக் தேயிலை


**பெரிநாக் தேயிலை** (*Berinag tea*) என்பது இலண்டன் தேநீர் விடுதிகளில் மிகவும் விரும்பப்பட்ட தேயிலை என இந்திய பயண எழுத்தாளர் *வில்லியம் மெக்கே ஐட்கென்* மற்றும் புகழ்பெற்ற சுவை மனிதர் லாரி பேக்கர் ஆகியோரால் ஆவணப்படுத்தப்பட்டுள்ளது. பெரிநாக் தேயிலைத் தோட்டமானது கேதார் தத் பந்த் என்பவரிடமிருந்து தாக்கூர் தன் சிங் பிஸ்த் என்பவரால் வாங்கப்பட்டது ("பிஷ்ட்" என்றும் உச்சரிக்கப்படுகிறது). இந்தியாவில் அறப்பணிகளை செய்துவரும் தாக்கூர் தன் சிங் பிஸ்துக்கு சொந்தமான டி.எஸ். பிஸ்த் & சன்ஸ், என்ற ஒரு நிறுவனத்தால் விநியோகிக்கப்பட்டது. 1900களின் பிற்பகுதியிலிருந்து 1964இல் அவர் இறக்கும் வரை, தன்சிங் பிஸ்த் சீனா, இந்தியா மற்றும் இலண்டனில் தேயிலை தேடி வந்தார். இருப்பினும், அவரது மரணத்திற்குப் பிறகு தேயிலைத் தோட்டமானது குடியேறிகளாலும், ஆக்கிரமிப்பாளர்களாலாலும் கையகப்படுத்தப்பட்டது. எவ்வாறாயினும், பெரிநாக் நகரம் தேயிலைத் தோட்டமாக மாறியது. தாக்கூர் தன் சிங் பிஸ்த் இறக்கும் வரை, பெரினாக் நாட்டின் சிறந்த தேயிலைத் தோட்டங்களில் ஒன்றாக இருந்தது..  

பெரினாக் தேயிலை இமயமலையில் பல இடங்களில் வளரும் ஒரு காட்டுத் தாவரத்தின் இலைகளிலிருந்து தயாரிக்கப்படுகிறது. இது இந்தியாவின் உத்தராகண்டம் மாநிலத்தின் கிழக்கு இமயமலை மாவட்டத்தில் வளர்க்கப்பட்டது. ஆனால் இப்போது சௌகோரியில் மட்டுமே வளர்க்கப்படுகிறது. இது பிரிட்டிசாரால் நிறுவப்பட்ட தேயிலைத் தோட்டங்களுக்கு புகழ் பெற்றது. பெரிநாக் தேயிலை என்ற வர்த்தக பெயர் ஒரு சீன வகையிலிருந்து உருவானது.  

## பெரிநாக் தேயிலை நிறுவனத்தின் கண்டுபிடிப்பு
பெரிநாக் தேயிலை என்பது கல்லால் நசுக்கப்பட்டு தயாரிக்கும் தேயிலை ஆகும். இது திபெத்தில் மிகவும் பிரபலமாக உள்ளது.  

## தரமும் சுவையும்
குமாவுனில் உள்ள அனைத்து தோட்டங்களிலும், பெரிநாக் மற்றும் சௌகோரி தோட்டங்களின் தேயிலை தரம் மற்றும் சுவைக்கு மிகவும் பிரபலமாக இருந்தன. இந்தத் தோட்டங்கள் பின்னர் தாக்கூர்தன் சிங் பிஸ்தா கையகப்படுத்தப்பட்டன. தற்செயலாக, பெரிநாக் தேயிலை நிறுவனத்தின் மேலாளர் சீனாவின் தேயிலை தயாரிப்பதற்கான இரகசியத்தை கண்டுபிடித்தார். லாசா வழியாக மேற்கு திபெத்தில் இறக்குமதி செய்யப்பட்ட சீனத் தேயிலையை விட அவரது தேநீர் பாரபட்சமற்ற போதியா வர்த்தகர்களால் ஏற்றுக்கொள்ளப்பட்டது.  

துரதிர்ஷ்டவசமாக இந்த வகைத் தேயிலை பழைய தலைமுறையினரைத் தவிர பிற அனைவராலும் மறக்கப்பட்டது. 1964இல் தாக்கூர் தன் சிங் பிஸ்தின் தற்செயலான மரணம் ஒரு வாரிசு இல்லாததால் இது மெல்ல மெல்ல மறைந்தது. ஆக்கிரமிப்பு மூலம் தோட்டம் கையகப்படுத்தப்பட்டது. பின்னர் நகரமாகவும், புதிதாக அறிவிக்கப்பட்ட பெரிநாக் நகராட்சியாகவும் மாறியது. வில்லியம் மெக்கே ஐட்கன் குறிப்பிடுவது போல, "பெரிநாக் தேநீர் ஒரு காலத்தில் இலண்டன் தேநீர் தயாரிப்பாளர்களால் அதிகம் விரும்பப்பட்டது".
# சௌகோரி


**சௌகோரி** (Chaukori) என்பது பிதௌரகர் மாவட்டத்திலுள்ள ஒரு மலை வாழிடமாகும். இது இந்தியாவின் உத்தராகண்டம் மாநிலத்தின் குமாவுன் பிரிவில் மேற்கு இமயமலைத் தொடரின் உயரமான சிகரங்களில் அமைந்துள்ளது. இதன் வடக்கே திபெத்தும், தெற்கே தெராயும் உள்ளது. மகாகாளி ஆறு, இதன் கிழக்கு எல்லையில் ஓடி, இந்திய-நேபாள சர்வதேச எல்லையை உருவாக்குகிறது. தற்போது இந்த இடம் ஒரு முக்கிய சுற்றுலா இடமாக மாறியுள்ளது. இங்கிருந்து இமயமலை எல்லையின் பரந்த மற்றும் அழகிய காட்சியைக் காணலாம். காலை நேரத்தில் இமயமலை வீச்சில் விழும் சூரிய கதிர்களின் தங்க மஞ்சள் நிறம் உண்மையில் பார்க்கத்தக்கது. அமைதியான சூழலில் ஒருவர் தங்கியிருந்து அனுபவிக்கக்கூடிய குடிசைகள் இங்கே உள்ளன. இந்த இடத்திற்கு வரும் சுற்றுலாப் பயணிகள் பொதுவாக அருகிலுள்ள சுற்றுலா இடங்களான படால் புவனேசுவர், கௌசானி, பாகேசுவர், அல்மோரா போன்ற இடங்களையும் பார்வையிடுகிறார்கள்.  

## நிலவியல்
இந்தியாவின் உத்தராகண்டம் மாநிலத்தில் பிதௌரகர் மாவட்டத்தின் பெரினாக் வட்டத்தில் அமைந்துள்ளது. இது துணை மாவட்ட தலைமையகமான பெரிநாக்கிலிருந்து 10 கி.மீ தூரத்திலும், மாவட்ட தலைமையகம் பிதௌரகரிலிருந்து 86 கி.மீ தூரத்திலும் அமைந்துள்ளது. இதன் உயரம் 2010 மீ ஆகும். மேலும், இது நந்தா தேவி, நந்தா கோட், பஞ்சசூலி போன்ற மலைகளில் பனி சிகரங்களின் கண்கவர் காட்சிகளைக் கொண்டுள்ளது .  

## புள்ளிவிவரங்கள்
சௌகோரி ஒரு நடுத்தர அளவிலான கிராமமாகும். 2011 மக்கள் தொகை கணக்கெடுப்பின்படி, இங்கு மொத்தம் 248 குடும்பங்கள் வசித்து வருகின்றன. இதன் மொத்த மக்கள் தொகை 1163 ஆகும். இதில் 672 ஆண்களும், 491 பெண்களும் இருக்கின்றனர். இங்கு, 0-6 வயதுடைய குழந்தைகளின் எண்ணிக்கை190 ஆகும். இது மொத்த மக்கள் தொகையில் 16.34% ஆகும். இதன் சராசரி பாலியல் விகிதம் 731 இது மாநில சராசரி 963 ஐ விடக் குறைவு. இதன் குழந்தை பாலியல் விகிதம் 624, இது மாநில சராசரி 890 ஐ விட குறைவாக உள்ளது. மாநிலத்துடன் ஒப்பிடும்போது இங்கு கல்வியறிவு விகிதம் குறைவாக உள்ளது. 2011 இல், இதன் கல்வியறிவு விகிதம் 76.36% ஆக இருந்தது.  

## கோயில்கள்
35 கி.மீ தூரத்திலுள்ள கங்கோலிகாட் காளி கோயிலுடன் ஒரு முக்கியமான மத மையமாக உள்ளது. மேலும் இங்கு பல கோயில்களும் உள்ளன:  

## போக்குவரத்து
சௌகோரி குமாவுனிலுள்ள முக்கிய இடங்களுக்கு சாலைகளுடன் நன்கு இணைக்கப்பட்டுள்ளது. உத்தராகண்டம் போக்குவரத்துக் கழகப் பேருந்துகள் பாகேசுவர், பிதௌரகர், அல்மோரா, தார்ச்சுலா, தில்லி போன்ற நகரங்களுக்கு பேருந்துச் சேவையை வழங்குகிறது. பிற நகரங்கள் மற்றும் நகரங்களிலிருந்து தூரங்கள் கீழே பட்டியலிடப்பட்டுள்ளன.  

- இங்கிருந்து தில்லி - 530 கி.மீ. தொலைவிலுள்ளது
- கத்கோடம் - அல்மோரா மற்றும் பாகேசுவர் வழியாக198 கி.மீ. தொலைவிலுள்ளது.
- நைனிடால் - 183 கி.மீ. தொலைவிலுள்ளது.

கத்கோடகம் இரயில் நிலையம் 198 கி.மீ. தொலைவிலுள்ளது  

## பட தொகுப்பு
யின் ஒரு பரந்த பார்வை]]
# கத்கோடம்



**கத்கோடம்** (Kathgodam) இந்தியாவின் உத்தராகண்டம் மாநிலத்தின் நைனித்தால் மாவட்டத்திலுள்ள ஹல்துவானி நகரத்தின் புறநகர்ப் பகுதியாகும். இது ஹல்துவானி-காட்டுகோதாம் பகுதியின் இரட்டை நகரமாகும். குமாவுன் இமயமலையில் இருந்து பெறப்பட்ட வனப் பொருட்களுக்கான முக்கியமான சேகரிப்பு மையங்களில் இதுவும் ஒன்றாகும்.  

## வரலாறு
கத்கோடம் என்றால் "மரக்கிடங்கு" எனப் பொருள்படும். 1901ஆம் ஆண்டில் மக்கள்தொகை 375 என்ற எண்னிக்கையில் இது ஒரு சிறிய கிராமமாக இருந்தது. இருப்பினும் 19ஆம் நூற்றாண்டின் பிற்பகுதியில் இரயில் பாதை விரிவாக்கப்பட்ட பின்னர், 1884ஆம் ஆண்டில் ஹல்த்வானியை அடைந்த பின்னர் அதன் முக்கியத்துவம் வேகமாக வளர்ந்தது. நில ஆவணங்களின்படி இதற்கு முன்னர் 'சௌகான் பட்டா' என்று அழைக்கப்பட்டது. ஜியோலிகோட்டிலுள்ள, பீர் பட்டியில் 'மரக்கிடங்கின் அரசன்' எனப்பட்ட தன்சிங் சிங் பிஸ்த்தின் வருகையும், அவரது முக்கிய மரக் கிடங்கை சௌகான் பட்டாவில் அமைந்ததும், இதை 'கத்கோடம்' என்று அழைக்கக் காரணமானது. இதேபோல், பிரித்தானிய நிறுவனம் 1924 வரை இங்கு பீர் என்ற மதுபான ஆலையைத் தொடர்ந்த ஒரு பகுதி என்பதால் 'பீர் பட்டி' என்று அழைக்கப்படுகிறது. இதை ஆங்கிலேயர்கலிடமிருந்து தன்சிங் பிஸ்த் வாங்கினார்.  
இரயில் வழித்தட வரைபடத்தில் கத்கோடம்.]]  
இன்று, இந்த நகரம் அதன் இந்திய இரயில்வே பாதையில் ஒரு சந்திப்பு நிலையத்தைக் கொண்டுள்ளது. இங்கிருந்து இமயமலை மலைகளின் குமாவுன் பகுதிக்குச் செல்லலாம். கத்கோடத்திலிருந்து, மலைச் சாலைகள் நைனிடால், பீம்தால், சத்தால், முக்தேசுவர், ராணிகேத், பின்சார், கௌசனி , நௌகுச்சியாதல், அல்மோரா போன்ற சுற்றுலாத் தலங்களுக்குச் செல்கின்றன.  

## நிலவியல்
கத்கோடம் 29.27 ° வடக்கிலும் 79.53 ° கிழக்கிலும் அமைந்துள்ளது. இதன் சராசரி உயரம் 554 மீட்டர் (1,483 அடி). இது கௌலா ஆற்றங்கரையில் அமைந்துள்ளது.  

குமாவுன் இமயமலையின் அடிவாரமான பாபர் பிராந்தியத்தில் அமைந்துள்ள மிக அழகிய இடங்களில் கத்கோடமும் ஒன்றாகும்.  

## புள்ளிவிவரங்கள்
2011ஆம் ஆண்டு மக்கள்தொகை கணக்கெடுப்பின் தற்காலிக தரவுகளின்படி, ஹல்த்வானி-கத்கோடம் நகர்ப்புற ஒருங்கிணைப்பு 252,060 மக்கள்தொகையைக் கொண்டிருந்தது. இதில் 121,363 ஆண்களும், 110,697 பெண்களும் இருந்தனர். இதன் கல்வியறிவு விகிதம் 85.17 சதவீதமாக இருந்தது.
# விலக்கோட்டூர்


இந்தியாவில் கேரளாவின் கண்ணூர் மாவட்டத்தில் உள்ள ஒரு சிறிய கிராமம் **விலக்கோட்டூர்** ஆகும். விலக்கோட்டூரில் உ.பி. மற்றும் எல்.பி பள்ளி அமைந்துள்ளது.  

## கோயில்கள்
புகழ்பெற்ற விலக்கோட்டூரில் முத்தப்பன் மடபுரா, மற்றும் மீத்தாள் ஸ்ரீ பகவதி கோயில் அமைந்துள்ளது.  

## கல்வி
நாலம் முகில் விலக்கோட்டூரில் எல்.பி என்ற பெயரில் ஒரு தொடக்கப்பள்ளி உள்ளது.  

ஸ்ரீகிருஷ்ணா விலாசம் எல்பி பள்ளி மற்றும் விலக்கோட்டூர் உ.பி. பள்ளி.  

## மசூதிகள்
**விலக்கோட்டூர் ஜுமுவா** மஸ்ஜித் என்ற ஜுமுவா மஸ்ஜ்தும் உள்ளது. விலக்கோட்டூர் ஜுமுவா மஸ்ஜித் கமிட்டியால் கட்டுப்படுத்தப்படும் ஒரு மதரஸா (1 ஆம் வகுப்பு முதல் 10 ஆம் வகுப்பு வரை) உள்ளது.  

குனில் ஜுமுவா மஸ்ஜித் மற்றும் குவ்வத்துல் இஸ்லாம் மதரஸாவும் அங்கு உள்ளனர். இது டிரான்ஸ்ஃபார்மரின் அருகில் சாலையோரத்தில் (துவக்கன்னு - விலக்கோட்டூர் சாலை) அமைந்துள்ளது.  

## போக்குவரத்து
தேசிய நெடுஞ்சாலை தலசேரி நகரம் வழியாக செல்கிறது. கோவா மற்றும் மும்பையை வடக்குப் பகுதியிலும், கொச்சின் மற்றும் திருவனந்தபுரத்தை தெற்குப் பகுதியிலும் அணுகலாம். இரிட்டியின் கிழக்கே உள்ள சாலை மைசூர் மற்றும் பெங்களூருடன் இணைகிறது. அருகிலுள்ள ரயில் நிலையம் மங்களூர்- பாலக்காடு பாதையில் உள்ள தலசேரி ஆகும். இந்தியாவின் இணையத்தில் முன்கூட்டியே முன்பதிவு செய்வதற்கு ஏற்றவாறு கிட்டத்தட்ட அனைத்து பகுதிகளுக்கும் ரயில்கள் கிடைக்கின்றன. அதே போலவேமங்களூர் மற்றும் காலிகட் பகுதிகளிலும் விமான நிலையங்கள் உள்ளன. இவை இரண்டும் சர்வதேச விமான நிலையங்கள் ஆனால் நேரடி விமானங்கள் மத்திய கிழக்கு நாடுகளுக்கு மட்டுமே கிடைக்கின்றன.
# சனத்சுஜாதீயம்

வேண்டுதலுக்கு இணங்க சனத்குமாரர், திருதராட்டிரனுக்கு பிரம்ம வித்தை உபதேசித்தல்]]  

**சனத்சுஜாதீயம்** (***Sānatsujātiya***) வேதவியாசர் எழுதிய மகாபாரதம் இதிகாசத்தின் குருச்சேத்திரப் போருக்கு முன்னர் வரும் உத்யோக பருவத்தில், அத்தியாயம் 41 முதல் 46 வரை, விதுரனின் வேண்டுதலுக்கு இணங்க சனத்குமாரர் என்ற முனிவர் திருதராட்டிரனுக்கு ஆத்ம அல்லது பிரம்ம வித்தையை உபதேசிப்பதையே சனத்சுஜாதீயம் என்பர். சனத்ஜாதீயத்திற்கு ஆதி சங்கரர் விளக்க உரை எழுதியுள்ளார். காசிநாத் திரியம்பக் தெலாங் என்ற சமசுகிருத அறிஞர் சனத்சுஜாதீயத்தை ஆங்கில மொழியில் மொழிபெயர்த்துள்ளார்.  

சனத்சுஜாதீயத்தின் மையக் கருத்து, குருச்சேத்திரப் போரினால் தன் மகன்களான கௌரவர்களுக்கு இறப்பு ஏற்படும் என அஞ்சிய திருதராட்டினுக்கு, சனத்குமாரர் உடல் *மித்தியா* (நிகழ்காலத்தில் மட்டும் காட்சியளிப்பது) என்றும், ஆன்மா மட்டுமே *நித்தியம்* (முக்காலத்திலும் இருப்பது) என்று உபதேசிப்பதன் மூலம் மரணம் உடலுக்கு மட்டுமே, ஆன்மாவுக்கு அல்ல என தெளிவு படுத்துகிறார்.
# ஜார்ஜ் புஃலர்



**பேராசிரியர் ஜோகன் ஜார்ஜ் புஃலர்** (**Johann Georg Bühler**) (19 சூலை 1837 –8 ஏப்ரல் 1898) பண்டைய சமசுகிருதம், பிராகிருதம், பாரசீகம், சொராட்டிரியம், அரபு, கிரேக்கம் மற்றும் லத்தீன் போன்ற மொழிகளை கற்றறிந்த ஜெர்மானியப் பேரரறிஞர் ஆவார். மேலும் இவர் இந்து சமய சட்ட நூற்களான மனுதரும சாத்திரம் போன்ற தர்மசாத்திரங்களை ஆங்கில மொழியில் மொழிபெயர்த்தவரும் ஆவார். இவர் ஒரு இந்தியவியல் அறிஞர் ஆவார். இவர் பண்டைய இந்து சமய சட்டம் மற்றும் சடங்குகளின் நூல்களான மனுதரும சாத்திரம், ஆபஸ்தம்ப தர்மசூத்திரம், வாசிஷ்டம், கௌதம சூத்திரம், போதாயன சூத்திரம் போன்ற சமசுகிருத நூல்களை ஆங்கிலத்தில் மொழிபெயர்த்தார்.  

## படைத்த நூல்களில் சில
- Prakrit dictionary *Paiyalacchinamamala* ("Beiträge zur kunde der indogermanischen sprachen", Göttingen 1878)
- *Erklärung der Ashokainschriften* ("Zeitschrift der deutschen morgenländischen gesellschaft", 1883–1893)
- *The roots of the Dhatupatha not found in literature* ("Wiener zeitschrift für die kunde des morgenlandes", 1894)
- *On the origin of the Kharosthi alphabet* (ibid. 1895)
- *Digest of Hindu law cases* (1867–1869; 1883)
- *Panchatantra with English notes* ("The Bombay sanscrit series", 1868; 1891)
- *Apastambiya Dharmasutra* (1868–1871; 1892–1894)
- *Catalogue of Sanskrit manuscripts from Gujarat* (4 vol., 1871–1873)
- *Dachakumaracharita, with English notes *("Sanscrit series" no. 10, 1873, 1887; II, with P. Peterson)
- *Vikramankacharita with an introduction* (1875)
- *Detailed report of a tour in Kashmir* (1877)
- *Sacred laws of the Aryas* (I, 1879; II, 1883; vols. 2 and 14, "கிழக்கின் புனித நூல்கள்")
- *Third book of sanscrit* (1877; 1888)
- *Leitfaden für den Elementarcursus des Sanskrit* (1883)
- *Inscriptions from the caves of the Bombay presidency* ("Archaeological reports of Western India", 1883)
- *Paleographic remarks on the Horrinzi palmleaf manuscript* ("Anecdota oxoniensia", 1884)
- ''மனுதரும சாத்திரம் ("கிழக்கின் புனித நூல்கள்", vol. 25, 1886)
- *Translation of the Dhauli and Jaugada versions of the Ashoka edicts* ("Archeological reports of Southern India", vol. I, 1887)
- *On the Origin of the Indian Brahma Alphabet* (German 1895, English 1898)
# டி. சி. வடிவேலு நாயகர்

**டி. சி. வடிவேலு நாயகர்** (*T. C. Vadivelu Nayakar,T.C.Vadivelu nayagar,T.C.Vadivelu Naicker T.C.V.Naicker ,டி.சி.வடிவேலு நாய்க்கர், டி.சி.வடிவேலு நாயக்கர்*) என்பவர் பழம்பெரும் நாடகக் கலைஞரும், நாடகாசிரியரும்,  

- காலவரிஷி அல்லது சித்ரசேனன் உபாக்யானம்– 1932 (இயக்கம், சர்வோத்தம் பதாமியுடன் இணைந்து).
- ராஜா ஹரிச்சந்திரா - 1932 (இயக்கம், சர்வோத்தம் பதாமியுடன் இணைந்து).
- பிரகலாதன் – 1933 (எழுத்து, இயக்கம்)
- சக்குபாய் – 1934 (வசனம், பாடல்கள்)
- ரத்னாவளி – 1935 (திரைக்கதை, வசனம், மற்றும் இயக்கம் ஏ. நாராயணனுடன் இணைந்து)
- பட்டினத்தார் – 1936 (திரைக்கதை, வசனம், இயக்கம்)
- மீராபாய் – (திரைக்கதை, வசனம், மற்றும் இயக்கம் ஏ. நாராயணனுடன் இணைந்து)
- விராட பருவம் (இயக்கம் ஏ. நாராயணனுடன் இணைந்து)
- விஸ்வாமித்ரா – 1936 (கதை)
- கவிரத்ன காளிதாஸ் – 1937 (இயக்கம்)
- ஸ்ரீ கிருஷ்ண துலாபாரம் – 1937 (வசனம்)
- விக்ரம ஸ்த்ரீ சாகசம் & நவீன ஸ்த்ரீ சாகசம் – 1937 (இயக்கம்)
- பிரகலாதா – 1939 (திரைக்கதை)
- ரம்பையின் காதல் – 1939 (வசனம், இயக்கம் பி. என். ராவ் உடன் இணைந்து)
- சதி முரளி - 1939 (1940 – கதை, வசனம், இயக்கம் பி. என். ராவ் உடன் இணைந்து)
- சாவித்திரி- 1941 (வசனம்)
- ஆர்யமாலா -1941 (வசனம்)
- ஹரிச்சந்திரா - 1944 (வசனம்)
- ஜகதலப்பிரதாபன் – 1944 (வசனம்)
- புலந்திரன் – 1946 (கதை, திரைக்கதை, வசனம் மற்றும் இயக்கம்- ராமகிருஷ்ணனுடன் இணைந்து) படம் முடிவடையவில்லை.வெளிவரவில்லை))
- துளசி ஜலந்தர் - 1947 (கதை, வசனம்)
# அலோர் பொங்சு


**அலோர் பொங்சு** (ஆங்கிலம்: *Alor Pongsu*; மலாய்: *Alor Pongsu*) மலேசியா, பேராக் மாநிலத்தில், கிரியான் மாவட்டத்தில் உள்ள ஒரு சிறு நகரம். பாகன் செராய் நகரத்தில் இருந்து 8 கி.மீ.; பினாங்கு பெருநகரத்தில் இருந்து 63 கி.மீ. தொலைவில் அமைந்து உள்ளது.  

இந்த நகரம் அண்மைய காலங்களில் மிகத் துரிதமான வளர்ச்சி பெற்று வருகிறது. கிரியான் நெல் அறுவடைத் திட்டத்தின் கீழ், அலோர் பொங்சு நகரம் ஒரு முக்கியமான நெல் சேகரிப்பு மையமாகவும் விளங்கி வருகிறது.  

## பொது

கிரியான் நீர்ப் பாசனத் திட்டத்தின் கீழ் (*Kerian Irrigation Scheme*) அலோர் பொங்சு சுற்று வட்டாரங்களில் அதிக அளவில் நெல் பயிர் செய்யப் படுகிறது. கிரியான் நீர்ப் பாசனத் திட்டம் என்பது மலேசியாவில் மிகப் பழைமையான நீர்ப் பாசனத் திட்டம் ஆகும்.  

## அலோர் பொங்சு தமிழர்கள்

1900-ஆம் ஆண்டுகளில் அலோர் பொங்சு நகரத்திற்கு அருகில் நிறைய ரப்பர் தோட்டங்கள் இருந்தன. அந்தத் தோட்டங்களில் தமிழர்கள் கணிசமான அளவில் தொழில் புரிந்தார்கள். அலோர் பொங்சு தோட்டம் (*Alor Pongsu Rubber Estate*); ஐசெங் தோட்டம் (*Isseng Rubber Estate*) ஆகியவை குறிப்பிடத் தக்க தோட்டங்களாகும்.  

1898-ஆம் ஆண்டில் ஐசெங் தோட்டத்தில் மட்டும் 150 தமிழர்கள் வாழ்ந்து இருப்பதாக வரலாற்றுக் குறிப்புகள் சான்று பகிர்கின்றன. 1980-ஆம் ஆண்டுகளில் உருவான ரப்பர் தோட்டத் துண்டாடல்களினால் தமிழர்களின் எண்ணிக்கை வெகுவாகக் குறைந்து விட்டது.  

## அலோர் பொங்சு பிரியா தோட்டத் தமிழ்ப்பள்ளி

1940-ஆம் ஆண்டுகளில் இங்கு ஒரு தமிழ்ப்பள்ளி இருந்துள்ளது. முதலாம் இரன்டாம் வகுப்புகளில் 26 மாணவர்களைக் கொண்டு தொடங்கப்பட்டு உள்ளது. திரு.இரா.தண்ணீர்மலை என்பவர் தலைமையாசிரியராகச் சேவை செய்து உள்ளார்.  

இப்பள்ளி 1941-ஆம் ஆண்டு வரை **அலோர் பொங்சு பிரியா தோட்டத் தமிழ்ப்பள்ளி** (*Alor Pongsu Briah Estate Tamil School*) எனும் பெயரில் இயங்கி வந்துள்ளது. இப்போது அந்தப் பள்ளியின் பெயர் **ஆறுமுகம் பிள்ளை தமிழ்ப்பள்ளி** என மாற்றம் கன்டுள்ளது.
# கட்டனின் குழல் மூக்கு வௌவால்



**கட்டனின் குழாய்-மூக்கு வௌவால்** (*Hutton's tube-nosed bat*)(*முரினா கட்டோனி*) என்பது வெஸ்பெர்டிலியோனிடே குடும்பத்தில் உள்ள வெஸ்பர் வௌவால் சிற்றினமாகும். இது பூட்டான், சீனா, இந்தியா, லாவோஸ், மலேசியா, மியான்மர், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இது கடல்மட்டத்திலிருந்து சுமார் 1450 மீ முதல் 2500 மீ உயரத்தில் வாழ்கிறது. தென்கிழக்கு ஆசியாவில், வௌவால் அசாதாரணமானது என்று கருதப்படுகிறது. வாழை மரங்களின் இலைகளுக்கு இடையிலும், காடுகளிலும் வசிப்பதாக அறியப்படுகிறது. விறகு மற்றும் மரத்தளவாடத் தேவைக்காக காடழிப்பு, காடுகளை விவசாய நிலங்களாக மாற்றுவதால் இதன் வாழ்விடங்கள் அழிக்கப்பட்டு அச்சுறுத்தப்படுகின்றன.
# முரினா ரெகோண்டியா


**முரினா ரெகோண்டிடா** (*Murina recondita*) என்பது தைவானில் காணப்படும் ஒரு வகை வௌவால் ஆகும்.  

## விளக்கம்
இந்த பேரினத்தில் உள்ள சிறிய வௌவால் இதுவாகும். இதன் முன்கையின் நீளம் 28 முதல் 31.5 மி.மீ. வரை உள்ளது.  

## வாழிடமும் பரம்பலும்
*முரினா ரெகோண்டிடா* தைவானில் மட்டுமே காணக்கூடிய அகணிய உயிரியாகும். இது மலைப்பாங்கான மற்றும் மலைப்பகுதிகளில் வாழ்கிறது. இவை கடல் மட்டத்திலிருந்து சுமார் 40 முதல் 2,200 மீ (130–7,220 அடி) உயரத்தில் காணப்படுவது ஆவணப்படுத்தப்பட்டுள்ளது.
# இந்திரா காந்தி மருத்துவக் கல்லூரி


**இந்திரா காந்தி மருத்துவக் கல்லூரி** (*Indira Gandhi Medical College*)(ஐ.ஜி.எம்.சி), முன்னர் இமாச்சலப் பிரதேச மருத்துவக் கல்லூரி (ஹெச்.பி.எம்.சி), என்று அழைக்கப்பட்ட இந்த மருத்துவக் கல்லூரி, லக்கர் பஜாரின் ஸ்னோடவுன் பகுதியில் அமைந்துள்ளது. இது இமாச்சலப் பிரதேச பல்கலைக்கழகத்துடன் இணைந்த அரசுக்கு சொந்தமான மருத்துவக் கல்லூரி ஆகும். மேலும் இது இமாச்சல பிரதேசத்தின் வில் உள்ள மருத்துவமனை ஆகும். 1966ஆம் ஆண்டில் இமாச்சலப் பிரதேச மருத்துவக் கல்லூரி என நிறுவப்பட்டது. 1984ஆம் ஆண்டில் இதனுடைய பெயரானது இந்திரா காந்தி மருத்துவக் கல்லூரி என மாற்றப்பட்டது. இது 1977ஆம் ஆண்டில் மருத்துவமனையின் புற்றுநோய் சிகிச்சை நிறுவனமாக நிறுவப்பட்டு 2001ஆம் ஆண்டில் பிராந்திய புற்றுநோய் மையமாக அங்கிகரிக்கப்பட்டது.
# வீமா காட்பீசஸ்



**வீமா காட்பீசஸ்** (**Vima Kadphises**) (பாக்திரிய மொழி: *Οοημο Καδφισης*), தற்கால வட இந்தியா, பாகிஸ்தான், ஆப்கானித்தான் மற்றும் நடு ஆசியா பகுதிகளைக் கொண்ட குசானப் பேரரசை கிபி 90 முதல் 100 முடிய 10 ஆண்டுகள் ஆண்ட மன்னர் ஆவர். இவரது மகன் கனிஷ்கர் ஆவார். முதன் முதலில் இவர் வெளியிட்ட தங்க நாணயங்கள் மூலம் குசானப் பேரரசையும், அதன் ஆட்சியாளர்களையும் அறிய முடிகிறது. இவர் இந்து சமயத்தை அதிகமாக ஆதாரித்தார். குசானப் பேரரசின் மன்னர்கள் நடு ஆசியாவின் பாக்திரியா மொழியில் தங்கள் நாணயங்களை வெளியிட்டனர்.  

ஏந்திய சிவக் கோலத்தில் மன்னர் வீமா மற்றும் பின்புறத்தில் மன்னர் வீமா காட்பீசஸ்சின் உருவம் பொறித்துள்ளது.]]  

## இதனையும் காண்க
- குவிஷ்கன்
- கனிஷ்கர்
- வார்தாக் செப்புப் பானை

## அடிக்குறிப்புகள்
# அடல் மருத்துவம் மற்றும் ஆராய்ச்சி பல்கலைக்கழகம்



**அடல் மருத்துவம் மற்றும் ஆராய்ச்சி பல்கலைக்கழகம்** (*Atal Medical and Research University*), பொதுவாக AMRU என்றும், முன்னர் இமாச்சலப் பிரதேச சுகாதார அறிவியல் பல்கலைக்கழகம் என்றும் அழைக்கப்பட்டது. இப்பல்கலைக்கழகம் இந்தியாவின் இமாச்சலப் பிரதேசத்தின் மண்டி, நெர் சவுக்கில் அமைந்துள்ளது. இமாச்சல பிரதேச மாநிலத்தில் மருத்துவம் மற்றும் சுகாதார அறிவியல் கல்லூரிகள் மற்றும் பல்கலைக்கழகங்களை நிர்வகிக்கும் பல்கலைக்கழகம் இதுவாகும்.  

## இணைவுபெற்ற மருத்துவக் கல்லூரிகள்
- டாக்டர் ராதாகிருஷ்ணன் அரசு மருத்துவக் கல்லூரி, ஹமீர்பூர்
- டாக்டர் ராஜேந்திர பிரசாத் அரசு மருத்துவக் கல்லூரி, காங்க்ரா
- டாக்டர் யஷ்வந்த் சிங் பர்மர் அரசு மருத்துவக் கல்லூரி, நஹான்
- இந்திரா காந்தி மருத்துவக் கல்லூரி, சிம்லா
- பண்டித ஜவஹர்லால் நேரு அரசு மருத்துவக் கல்லூரி மற்றும் மருத்துவமனை, சம்பா
- ஸ்ரீ லால்பகதூர் சாஸ்திரி அரசு மருத்துவக் கல்லூரி, மண்டி
# அடல் பிகாரி வாச்பாய் மருத்துவப் பல்கலைக்கழகம்



**அடல் பிகாரி வாஜ்பாய் மருத்துவ பல்கலைக்கழகம்** (*Atal Bihari Vajpayee Medical University*) (ஏபிவிஎம்யூ) இந்தியாவின் உத்தரப்பிரதேசம் மாநிலத்தின் லக்னோவில் உள்ள மாநில பல்கலைக்கழகம் ஆகும். இந்த பல்கலைக்கான கட்டடங்கள் லக்னோவின் மால் வளாகத்தில் 50 ஏக்கர் பரப்பில் கட்டப்பட்டு வருகிறது. 2021ஆம் ஆண்டு இறுதியில் இங்குப் பல்கலைக்கழகம் செயல்பாட்டிற்கு வரும் எனத் தெரிகின்றது. மேலும் உத்தரப்பிரதேச மாநிலத்தில் உள்ள அனைத்து அரசு மற்றும் தனியார் மருத்துவ, பல், துணை மருத்துவ மற்றும் நர்சிங் கல்லூரிகளுக்கும் இணைப்பு வழங்கும் நிறுவனமாக இந்த மருத்துவப் பல்கலைக்கழகம் செயல்படும். இது உத்தரப்பிரதேச சட்டம் எண். 2018இன் 42 கீழ் செயல்படுத்தப்பட்டது.
# அடல் பிகாரி வாச்பாய் பல்கலைக்கழகம்


**அடல் பிகாரி வாச்பாய் விசுவவித்யாலயா** (*Atal Bihari Vajpayee University*) (முன்னர் பிலாஸ்பூர் விஸ்வவித்யாலயா) என்பது இந்தியாவின் சத்தீசுகர் மாநிலத்தின் பிலாஸ்பூரில் அமைந்துள்ள மாநில அரசு பல்கலைக்கழகம். இப்பல்கலைக்கழகம் 2012ஆம் ஆண்டில் நிறுவப்பட்டது, இப்பல்கலைக்கழகத்தின் கீழ் 164 இணைவுப் பெற்ற கல்லூரிகளும் 5 துறைகளும் செயல்படுகிறது.  

சத்தீஸ்கர் மாநில சட்டப்பேரவையின் சத்தீசுகர் விஸ்வவித்யாலயா (திருத்தம்) சட்டம், 2011 சட்டம் (2012 ஆம் ஆண்டின் எண் 7) மூலம் இந்த பல்கலைக்கழகம் நிறுவப்பட்டது. சத்தீஸ்கர், பிலாஸ்பூரில் உள்ள பழைய உயர் நீதிமன்றத்தில் இந்த பல்கலைக்கழகம் அமைந்துள்ளது.  

## துறைகள்
அடல் பிஹாரி வாஜ்பாய் பல்கலைக்கழகம் இளங்கலை மற்றும் முதுநிலை மற்றும் பல்வேறு பட்டயம் மற்றும் சான்றிதழ் படிப்புகளைப் பல பிரிவுகளில் வழங்குகிறது.  
- வணிகவியல் இளங்கலை
- வணிகவியல் (முதுநிலை)
- உணவு பதப்படுத்துதல் மற்றும் தொழில்நுட்பம் (இளநிலை)
- உணவு பதப்படுத்துதல் மற்றும் தொழில்நுட்பம் (முதுநிலை)
- கணினி அறிவியல் மற்றும் பயன்பாட்டில் இளங்கலை அறிவியல் (ஹான்ஸ்.)
- கணினி அறிவியல் மற்றும் பயன்பாட்டியல் (முதுநிலை)
- உணவக மேலாண்மை-இளங்கலை (BHM)
- நுண்ணுயிரியல் மற்றும் உயிர் தகவல்தொடர்பு (முதுநிலை)
# உத்தராகண்ட ஆயுர்வேதப் பல்கலைக்கழகம்


**உத்தராகண்ட ஆயுர்வேதப் பல்கலைக்கழகம்** (*Uttarakhand Ayurved University*), என்பது இந்தியாவின் உத்தராகண்டம் மாநிலத்தின் தேராதூனில் அமைந்துள்ள ஒரு மாநில பல்கலைக்கழகம் ஆகும். இது உத்தராகண்ட ஆயுர்வேதப் பல்கலைக்கழக சட்டம், 2009 மூலம் 2009இல் உத்தராகண்ட அரசாங்கத்தால் நிறுவப்பட்டது. ஆயுர்வேதத்துடன் ஆயுஷ் (ஆயுர்வேதம், யோகா மற்றும் இயற்கை மருத்துவம், யுனானி, சித்த மருத்துவம் மற்றும் ஹோமியோபதி) மருத்துவ கற்பித்தல் மற்றும் ஆராய்ச்சியில் இப்பல்கலைக்கழகம் கவனம் செலுத்துகிறது.  

## வளாகம் மற்றும் இணைவுப்பெற்ற கல்லூரிகள்
தேராதூனில் உள்ள இதன் முதன்மை வளாகத்தைத் தவிர, பல்கலைக்கழகத்தின் இரண்டு வளாகங்கள் அரித்துவாரில் உள்ளன. இப்பல்கலைக்கழகத்தின் கீழ் 13 ஆயுர்வேத கல்லூரிகள், இரண்டு ஹோமியோபதி கல்லூரிகள் மற்றும் ஒரு யுனானி கல்லூரி உட்பட 16 கல்லூரிகள் இணைவுப்பெற்றுள்ளன.
# நெல்லை ராயல் கிங்ஸ்



**நெல்லை ராயல் கிங்ஸ்** 2021 ஆம் ஆண்டு முதல் தமிழ்நாடு பிரீமியர் லீக்கின் எட்டு உரிமைகளில் ஒன்றாகும். வி.பி. காஞ்சி வீரன்ஸ் அணிக்கு பதிலாக மாற்றப்பட்ட அணி . உரிமையும் மாறியது, நெல்லை ராயல் கிங்ஸ் அணி இப்போது கிரவுன் ஃபோர்ட்ஸ் லிமிடெட் நிறுவனத்திற்கு சொந்தமானது. திருநெல்வேலியை அடிப்படையாகக் கொண்ட அணி.  

## அணி வீரர்கள்

- திரிலோக் பக்.எச்
- ஜித்தேந்திர குமார் சி.எச்
- சஞ்சய் யாதவ்
- அதிசயராஜ் டேவிட்சன் .வி
- அபிநவ் .எம்
- ஹரிஷ் என் எஸ்
- பிரதோஷ் ரஞ்சன் பால்
- ஷருண் குமார் எஸ்
- அஸ்வந்த் முகுந்தன்
- சூர்யா பிரகாஷ் எல்.
- செந்தில் நாதன் எஸ்
- அர்ஜுன் பி மூர்த்தி
- அபர்ஜித் பி
# பெரிநாக்


**பெரிநாக்** (*Berinag*) என்பது ஒரு மலை வாழிடமாகும். இது இந்தியாவின் உத்தராகண்டம் மாநிலத்தில் கிழக்கு திசையில் உள்ள இமயமலை மாவட்டமான பிதௌரகர் மாவட்டத்தின் நைனித்தாலிருந்து, 160 கி.மீ. தொலைவில் அமைந்துள்ளது. இது பிதௌரகரின் ஆறு நிர்வாக உட்பிரிவுகளில் (வட்டம்) ஒன்றாகும். தேசிய நெடுஞ்சாலை 309ஏ இதன் வழியாக செல்கிறது. காரவோன், தனோலி, பனா, பட்டிகான், பனோலி, குவாராலி, திரிபுராதேவி மற்றும் சங்கர் ஆகியவை இங்குள்ள சில கிராமங்களில் அடங்கும்.  

## பின்னணி
பெரிநாக் அதன் பெயரை பெரிநாக் கோயிலில் இருந்து பெறுகிறது (உள்ளூரில் 'பெடிநாக்' என்று அழைக்கப்படுகிறது). இது பெரிநாக் மலையுச்சியில் அமைந்துள்ள ஒரு நாக தேவதை கோயிலாகும். நாக வழிபாடுகளுக்கு அர்ப்பணிக்கப்பட்ட தௌலிநாக் (தாவல்நாக்) (விஜய்பூர்), காளிநாக் (காளியாநாக்), பெனிநாக் (பானிநாக்), பாசுகிநாக் (வாசுகிநாக்), பிங்லெநாக் மற்றும் ஹரிநாக் போன்ற பல கோயில்களும் இங்குள்ளது. பெரிநாக் இமயமலையின் பரந்த காட்சியை வழங்குகிறது. கார்வால் இமயமலை முதல் நேபாள எல்லைகள் வரை, குறிப்பாக பஞ்சசூலி மற்றும் நந்தா தேவி போன்ற உயரமான சிகரங்கள் இங்கு அமைந்துள்ளன. இந்த பகுதி பிரித்தானியர் ஆட்சியின் போது உருவாக்கப்பட்ட தேயிலை தோட்டங்களுக்கு பிரபலமானது. இங்கு வளர்க்கப்படும் பெரிநாக் தேயிலையானது இலண்டன் தேநீர் விடுதிகளில் அதிகம் விரும்பப்படும் தேயிலையாகும்.  

## போக்குவரத்து

- 112 கி.மீ. தூரத்திலுள்ள பிதௌரகர், நைனி சைனி விமான நிலையம் அருகிலுள்ள விமான நிலையமாகும். பந்த்நகர் விமான நிலையம் 210 கி.மீ. தொலைவிலுள்ளது
- அருகிலுள்ள இரயில் நிலையம் கத்கோடம் : 178 கி.மீ.
- பெரிநாக் சாலை வழியாக நன்கு இணைக்கப்பட்டுள்ளது. அல்மோரா -96 கி.மீ, நைனித்தால் -160 கி.மீ, ஹல்துவானி -200 கி.மீ, பாகேசுவர் -62கி.மீ, பிதௌரகட் -85 கி.மீ.

## படத் தொகுப்பு
# தங்கக் குரங்கு தேயிலை

**தங்கக் குரங்கு தேநீர்** (சீன: 金猴 茶; பின்யின்: ஜான் ஹு சா) என்பது சீனாவில் உள்ள புஜியான் மற்றும் யுன்னான் மாகாணங்களிலிருந்து தோன்றிய கருப்பு தேநீர் ஆகும். மொட்டு மற்றும் முதல் இலை மட்டுமே தேயிலைக்காக எடுக்கப்படுகின்றன. இத்தேயிலை இலைகள் வெளிறிய தங்க நூல் போலக் காணப்படும். தங்கக் குரங்கு தேநீர் என்பது வெள்ளி ஊசி வெள்ளை தேநீரின் இணையெதிர் தேயிலை ஆகும். தங்கக் குரங்கு தேநீரின் சுவை மென்மையான, தேன் சுவையுடன், இறுக்கெதிர் தன்மையுடையது. பல்வேறு கருப்பு தேயிலைகளுக்கு "தங்கக் குரங்கு" எனப் பெயரிடப்பட்டுள்ளன. ஆனால் குறிப்பிட்ட சுவை கூறுகளைத் தீர்மானிக்க, இலையினைக் கவனித்து மாதிரியைச் சுவைத்துப் பார்த்தே அறியமுடியும். தங்க குரங்கு தேநீர் மிகவும் மதிப்புமிக்கது. இது 2009 உலக தேயிலை போட்டியில் சூடான தேயிலை பிரிவில் இரண்டாவது இடத்தைப் பிடித்தது. இதன் மூலம் இதன் பெருமையினை நாம் அறியலாம்.  

இந்த தேயிலை உற்பத்தியானது ஒவ்வொரு வசந்த காலத்திலும் நடைபெறுகிறது. இதன் இலைகளும் மொட்டுகளும் கவனமாக கையால் பறிக்கப்பட்டுப் பதப்படுத்தப்படுகிறது. இத்தேயிலை கிடைக்கக்கூடிய கருப்பு தேயிலைகளில் மிகச்சிறந்த ஒன்றாக கருதப்படுகிறது. இந்த தேயிலை மலைப்பாங்கான, மேகமூட்டம் மூடுபனி சூழ்ந்த யுன்னான் மாகாணத்தில் விளைகின்றது. இங்கு இத்தேயிலை 1700 ஆண்டுகளுக்கும் மேலாக பயிரிடப்படுகிறது. இது கடந்த 13-18 ஆண்டுகளில் ஏற்றுமதிக்காக மட்டுமே பயன்படுத்தப்படுகிறது.
# ஒரே கடல் (திரைப்படம்)



**ஒரே கடல்** (Ore Kadal) இது 2007 ஆண்டு மலையாள மொழியில் வெளிவந்த திரைப்படம் ஆகும். இப்படத்தின் கதையை எழுதி இயக்கியவர் ஜியாம பிரசாத் என்பவர் ஆவர். இப்படத்திற்கு சிறந்த இசையமைப்பாளர் விருதை ஓசப்பச்சன் என்பவர் பெற்றார். இப்படம் இந்திய சர்வதேச திரைப்பட விழாவில் திரையிடப்பட்டது. இப்படத்தின் கதைக்கரு வங்காள மொழி எழுத்தாளர் சுனில் கங்கோபாத்யாயா என்பவர் எழுதிய கதையிலிருந்து எடுக்கப்பட்டதாகும்.  

## கதை
52 வயதுடைய விருதுபெற்ற எழுத்தாளரான நாதன் (மம்மூட்டி) என்பவர் அனைத்து கெட்ட பழக்கங்களையும் கொண்டவராக, கல்யாணமே செய்துகொள்ளாதவறாக வாழ்ந்துவரும் குடியிருப்பில் வேலைதேடும் கணவனான ஜெயகுமர் (நரேன்) என்பவரின் மனைவி தீப்தி (மீரா ஜாஸ்மின்) ஒரு குழந்தையுடன் வாழுகிறாள். தன் கணவனுக்கு வேலை வாங்கித்தரும்படி நாதனிடம் தீப்தி கேட்கிறாள் அவனும் வேலை வாங்கித்தருகிறார். அந்த நட்பில் தீப்தி நாதனின் வேட்டிற்குச் சென்று தனக்கும் வேலைவாங்கித்தரும்படி காட்கிறாள். அபோது இருவருக்குள்ளும் ஏற்பட்ட மன சலனத்தால் இருவரும் சேர்ந்து விடுகிறார்கள். இதன் காரணமாக அவளுக்கு ஒரு பெண் குழந்தை பிறக்கிறது. அதன் பின் அவள் மனநிலை சரியில்லாதவளாக மாறி பின்னர் சிகிச்சைக்குப்பின் வீடு திரும்புகிறாள். தன்னால் நாதனின் நினைவை மனதிலிருந்து அழிக்க முடியாத தீப்தி அவனிடமே வந்து சேர்ந்துவிடுகிறாள்.  

## கதை மாந்தர்கள்
- மம்மூட்டி - மருத்துவர் எஸ். ஆர். நாதன்
- மீரா ஜாஸ்மின் - தீப்தி
- நரேன் - ஜெயக்குமார்
- ரம்யா கிருஷ்ணன் -
- சிந்து ஷியாம்

## வெளியீடு
2007ஆம் ஆண்டு அகத்து மாதம் 27 ஆம் தேதி இத்திரைப்படம் திரையரங்குகளில் வெளியானது.
# தானியங்கி நரம்பு பாதிப்பு



**தானியங்கி நரம்புகள் பாதிப்பு** (*Autonomic neuropathy*) என்பது உடலில் உள்ள முக்கிய உள்உறுப்புகளின் செயல்பாடுகளுக்கு உதவும் நரம்புகளின் பாதிப்பைக்குறிக்கும். இவற்றில் முக்கியமாக இதயம், நுரையீரல், கண், சிறுநீரகம், வாய், உணவுக்குழாய், இரைப்பை, குடல், மேலும் பாலுறுப்பு போன்றவைகளைக் கட்டுப்படுத்துவது தானியங்கி நரம்புகளேயாகும். இப்பாதிப்புக்கு முக்கியக்காரணம் இரத்தத்தில் சர்க்கரையின் அளவைக்கட்டுப்படுத்தாததே காரணமாக அமைகிறது. தானியங்கி நரம்புகள் அதிகமாக மார்புப்பகுதி, அடிவயிறு, மற்றும் முதுகு தண்டைச் சுற்றியே அமைந்துள்ளது. இந்த நரம்புகள் தண்டுவடத்துடன் இணைக்கப்பட்டு மூளையுடன் தொடர்பு கொள்கின்றன.  

## உறுப்புகளும், பாதிப்புகளும்
- இதய நரம்பு - இதயம் ஒழுங்கற்ற துடிப்பு, படபடப்பு, ரத்த அழுத்தம் குறைதல், உட்கார்ந்து எழுந்திருக்கும்போது தலைசுற்றுதல், மாரடைப்பு ஏற்படும்போது நெஞ்சில் வலி.

- வாய் மற்றும் உணவுக்குழாய் நரம்பு - உதடுகள் உலர்ந்துவிடுதல், உணவு விழுங்குவதில் சிரமம். மனித இரையகக் குடற்பாதையில் ஏற்படும் பாதிப்பு.

- குடல் நரம்பு - வயிற்றில் வாயு சேரும், அடிக்கடி ஏப்பம் உண்டாகும், வயிற்றுப்போக்கு, மலத்தை அடக்க முடியாமல் போகுதல்.

- சிறுநீர்ப்பை நரம்பு - சிறுநீரை அடக்க முடியாது, அவசரமாக வருவதுபோல் தோன்றும், அடிக்கடி சிறுநீர் கழிக்கநேரிடும். சிறுநீர் கழிப்பதில் சிரமம்.

- பாலின நரம்பு - ஆண் உறுப்பு விரைப்புத் தன்மை குறையும், பெண் பிறப்புறுப்பு உலர்ந்து போகும்.
# புகையிலை பசை மேற்பூச்சு


**புகையிலை பசை மேற்பூச்சு** (*Topical tobacco paste*) என்பது சில நேரங்களில் வீடுகளில் கையாளப்படும் ஒரு விசக்கடி சிகிச்சையாகும். இது குளவி, தீ எறும்பு, தேள் அல்லது தேனீ கொட்டுவதற்கு எதிராகப் பரிந்துரைக்கப்படுகிறது. புகையிலை பசையினை கடிபட்ட இடத்தின் மீது மேற்பூச்சாகப் பூசுவதால் வலியிலிருந்து நிவாரணம் கிடைக்கின்றது. ஆனால் இச்செயல்பாட்டிற்கான அறிவியல் பூர்வ ஆதாரம் அதிகம் இல்லை. சுமார் 2 சதவிகித மக்களுக்கு, ஒவ்வாமை எதிர்வினைகள் உயிருக்கு ஆபத்தானவையாக இருப்பதால் அவசர சிகிச்சை தேவைப்படுகிறது.
# படால் புவனேசுவர்

**படால் புவனேசுவர்** (Patal Bhuvaneshwar) என்பது ஒரு சுண்ணாம்புக் குகைக் கோயிலாகும். இது இந்தியாவின் உத்தராகண்டம் மாநிலத்தில் பிதௌரகர் மாவட்டத்தில் கங்கோலிஹாட்டிலிருந்து 14 கி.மீ. தொலைவிலுள்ள புவனேசுவர் கிராமத்தில் அமைந்துள்ளது. இந்தக் குகை சிவன் மற்றும் முப்பத்து மூன்று வகையான தேவதைகள் சிலையைக் கொண்டுள்ளது என்று புராணங்களும் நாட்டுப்புறக் கதைகளும் கூறுகின்றன. இந்த குகை 160 மீ நீளமும் நுழைவாயிலிலிருந்து 90 அடி ஆழமும் கொண்டது. சுண்ணாம்பு பாறை வடிவங்கள் பல்வேறு வண்ணங்கள் மற்றும் வடிவங்களின் பல்வேறு கண்கவர் உருவங்களை உருவாக்கியுள்ளன. இந்த குகை ஒரு குறுகிய சுரங்கப்பாதை போன்ற திறப்பைக் கொண்டுள்ளது. இது பல குகைகளுக்கு வழிவகுக்கிறது. குகையில் முழுமையாக மின்சார விளக்கு வசதி வழங்கப்பட்டுள்ளது. நீரின் ஓட்டத்தால் கட்டப்பட்ட படால் புவனேசுவர் ஒரு குகை மட்டுமல்ல, குகைகளுக்குள் தொடர்ச்சியான குகைகளும் ஆகும்.  

## வரலாறு
நம்பிக்கையின் படி சூரிய வம்சத்தின் மன்னர் ரிதுபர்ணா திரேத யுகத்தில் குகையை கண்டுபிடித்தார். ஆதி சங்கராச்சாரியார் கி.பி 1191 இல் இந்த குகைக்கு வருகை புரிந்தார். இதுதான் படால் புவனேசுவரின் தொடக்கமாகும். குகைக்குள் பாதுகாப்பாக பயணம் செய்ய இரும்புச் சங்கிலிகளைப் பிடித்துச் செல்ல வேண்டும். குகையிலிருந்து, கயிலை மலைக்குச் செல்ல ஒரு நிலத்தடி பாதை இருப்பதாக என்று நம்பப்படுகிறது.
# இந்து புனிதத் தலங்கள்


**இந்துப் புனிதத் தலங்கள்** (**Hindu pilgrimage sites**) இந்து சமயத்தினர் புனிதமாக கருதப்படும் தலங்களில் மிகவும் முக்கியமானவைகள் காசி, இராமேஸ்வரம், உஜ்ஜைன், திருவரங்கம், துவாரகை, புரி, திருப்பதி ஆகும். மேலும் இந்துக்கள் காசி மற்றும் அரித்துவாரில் பாயும் கங்கை ஆறு போன்ற புனித ஆறுகளில் நீராடுவதால் பாவங்கள் போகும் என்ற நம்பிக்கை கொண்டவர்கள். ஒரு முறை கயை தலத்தில் முன்னோர்களுக்கு தர்ப்பணம் செய்வதால், முன்னோர்களின் ஆசிர்வாதம் கிடைக்கும் என்பது நம்பிக்கை.  

பொதுவாக இந்துக்களின் புனிதத் தலங்களை கீழ்கண்டவாறு பிரிப்பர். அவைகள்:  
1. நாற்பெரும் தலங்கள்
1. 12 சோதிர் லிங்க தலங்கள்
1. சப்த மோட்ச புரிகள்
1. தேவாரப் பாடல் பெற்ற திருத்தலங்கள்
1. திருவாசகத் திருத்தலங்கள்
1. 108 வைணவத் திருத்தலங்கள்
1. பிள்ளையார் கோயில்கள்
1. அறுபடைவீடுகள்
1. அய்யப்பன் கோயில்கள்
1. நவக்கிரகத் தலங்கள்
1. நவதிருப்பதிகள்
1. நவ கைலாயங்கள்
1. சக்தி பீடங்கள்

## இந்துக்களின் புனித நீர்நிலைகள்
- கங்கை ஆறு
- சரசுவதி ஆறு
- திரிவேணி சங்கமம்
- நர்மதை ஆறு
- பிரம்மசரோவர்
- புஷ்கர்
- காவேரி ஆறு
- கிருஷ்ணா ஆறு
- கோதாவரி ஆறு
- துங்கபத்திரை ஆறு
- சிப்ரா ஆறு
- மானசரோவர் ஏாி - (திபெத்)

## வெளி நாட்டில் இந்துப் புனிதத் தலங்கள்
- கயிலை மலை - (திபெத்)
- பசுபதிநாதர் கோயில் - (நேபாளம்)
- முக்திநாத் - (நேபாளம்)
- பஞ்ச ஈஸ்வரங்கள் - (இலங்கை)
- நல்லூர் கந்தசுவாமி கோவில் - (இலங்கை)
- பத்துமலை முருகன் - (மலேசியா)

## இதனையும் காண்க
- இந்திய இந்துப் புனிதத் தலங்கள்
- தமிழ்நாட்டு இந்துக் கோயில்கள்
# கூத்தூர் ராமகிருஷ்ணன் சீனிவாசன்

**கூத்தூர் ராமகிருஷ்ணன் சீனிவாசன்** (1910-1992) ஓர் இந்திய தொல்பொருள் ஆராய்ச்சியாளர், வரலாற்றாசிரியர் மற்றும் இந்திய வரலாறு மற்றும் கலாச்சாரம் குறித்த பல புத்தகங்களை எழுதியவர். மாமல்லபுரத்தின் குகைக் கோயில்களில் தொல்பொருள் பணிகளுக்காக இவர் மிகவும் பிரபலமானவர். இந்திய அரசு இவருக்கு 1991ல் மூன்றாவது மிக உயர்ந்த விருதான பத்ம பூஷண் விருதை வழங்கியது.  

## சுயசரிதை

கே.ஆர்.சீனிவாசன் 1910இல் தென்னிந்திய மாநிலமான தமிழ்நாட்டின் திருச்சிராப்பள்ளி என்ற கோயில் நகரத்தில் பிறந்தார். தாவரவியலை பாடமாகத் தேர்ந்தெடுத்த இவர் சென்னை மாநிலக் கல்லூரியில் இளங்கலை பட்டம் பெற்ற பின்னர் சென்னை பல்கலைக்கழகத்தில் முதுகலை பட்டம் பெற்றார். பிறகு திருச்சி புனித வளனார் கல்லூரியில் தாவரவியல் விரிவுரையாளராக தனது வாழ்க்கையைத் தொடங்கினார். இவரது அண்ணன் கே.ஆர்.வெங்கடராமன் ஒரு பிரபல வரலாற்றாசிரியர். மூத்த சகோதரரின் புதுக்கோட்டை பற்றிய ஆய்வுகள் இளம் சீனிவாசனை தொல்பொருள் ஆராய்ச்சிப்பணியில் இணைய ஊக்கப்படுத்தியது. 1936ஆம் ஆண்டில், புதுக்கோட்டை அருங்காட்சியகத்தின் கண்காணிப்பாளராக சேர்ந்தார். பின்னர், இந்த அருங்காட்சியகம் இந்திய தொல்பொருள் ஆய்வு மையத்தால் கையகப்படுத்தப்பட்டு, அரசாங்க அருங்காட்சியகம், புதுக்கோட்டை என மறுபெயரிடப்பட்டது. 1968 ஆம் ஆண்டில் அதிகாரப்பூர்வமாக ஓய்வு பெறும் வரை இதன் துணை இயக்குநராக சேவையில் தொடர்ந்தார்.  

சீனிவாசன் தனது சேவையின் போது, புதுச்சேரி, ஆந்திரா மற்றும் தமிழ்நாட்டில் பல தொல்பொருள் ஆய்வுப்பணிகளை மேற்கொண்டார். இவற்றில் குறிப்பிடத்தக்கவை மாமல்லபுரத்தின் குகைக் கோயில்களில் இவர் செய்த பணிகள். பல்லவ காலத்திலிருந்த கோயில்களை ஆவணப்படுத்திய இவர்*, தென்னிந்தியாவின் கோயில்கள்* என்ற புகழ்ப்பெற்ற புத்தகத்தை வெளியிட்டார். இந்த புத்தகம் இந்தி மற்றும் தமிழ் மொழிகளில் மொழிபெயர்க்கப்பட்டுள்ளது. கல்வி ஆய்வுகளுக்கான பரிந்துரைக்கப்பட்ட புத்தகம் இது. மாமல்லபுரத்தில் தனது படைப்புகளை அடிப்படையாகக் கொண்டு *பல்லவர்களின் குகைக் கோயில்கள்* என்ற மற்றொரு புத்தகத்தையும் வெளியிட்டார். இந்த ஆராய்ச்சியின் போது, கோயில் ஒன்றில் 81 பரதநாட்டிய கரணங்களை சித்தரிக்கும் ஒரு மறைக்கப்பட்ட சிற்பத்தொகுதியை இவர் கண்டுபிடித்தார். பின்னர் இவர் இந்தோனேசியாவின் ஜாவா தீவில் உள்ள போரோபுதூரில் புத்தர் சிலைகளைப் ஆய்வு செய்தார். போரோபுதூர் புத்தரைப் பற்றிய இவரது ஆய்வுகள் புத்தரின் *கதை* என்ற புத்தகமாக ஆவணப்படுத்தப்பட்டுள்ளது. இந்த புத்தகம் தமிழ்நாட்டின் மேல்நிலைப் பள்ளி பாடத்திட்டத்தின் ஒரு பகுதியாகும். *ஹரப்பன் மற்றும் வேத கலாச்சாரங்கள்* மற்றும் *வித்யாரண்யாவின் வயது* ஆகியவை இவரது மற்ற இரண்டு புத்தகங்கள்.  

பிரபல இந்திய பரதநாட்டிய நடனக் கலைஞரான பத்மா சுப்ரமண்யத்தை சீனிவாசன் தனது கரணங்களைப் பற்றிய முனைவர் பட்ட ஆய்வில் வழிநடத்தினார். ஓய்வுக்குப் பிறகு, இவர் மீண்டும் தனது சொந்த ஊரான திருச்சிக்குச் சென்றார், இங்கு இவர் 1992ல் தனது 82 வயதில் இறந்தார்.  

## விருதுகள் மற்றும் கௌரவங்கள்
சீனிவாசன் இறப்பதற்கு ஒரு வருடம் முன்னதாக 1991ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான பத்ம பூசண் விருதை இந்திய அரசு வழங்கி கௌரவித்தது. இவரது நூற்றாண்டு விழா 2011ஆம் ஆண்டில் இந்திய தொல்பொருள் ஆய்வுத் துறையால் அனுசரிக்கப்பட்டது.  

## நூலியல்

- 
- 
- 
- 
- 
- 
-
# அகபசு அடுசுடுசு


***அகபசு அடுசுடுசு*** (*Agabus adustus*) என்பது கொன்றுண்ணி வகை வண்டு ஆகும். இது டைடிசிடே குடும்பத்தைச் சார்ந்தது. இந்த வண்டினம் இமயமலை பகுதியில் மட்டுமே காணப்படுகிறது. இது நீர் நிலைகளில் வாழும் பூச்சியாகும். காசுமீர் மற்றும் லடாக் நீர் நிலைகளில் இவை காணப்படுவது அண்மைக்கால ஆய்வுகள் மூலம் தெரிகின்றது.
# இமயமலை நிலச் சுண்டெலி


**இமயமலை நிலச் சுண்டெலி** (*Himalayan field mouse*)(*அப்போடெமசு கூர்க்கா*) என்பது முரிடே குடும்பத்தில் உள்ள ஒரு கொறித்துண்ணி . இது நேபாளத்தில் மட்டுமே காணப்படும் அகணிய உயிரியாகும். நேபாளத்தில் கடல் மட்டத்திலிருந்து சுமார் 2200 முதல் 3600 மீட்டர் உயரத்தில் உள்ள ஊசியிலைக்காடுகளில் இவை காணப்படுகின்றது.
# சுங்கை



**சுங்கை** (ஆங்கிலம்: *Sungkai*; மலாய்: *Sungkai*; சீனம்: 打扪) என்பது மலேசியா, பேராக், பத்தாங் பாடாங் மாவட்டத்தில் அமைந்து உள்ள ஒரு சிறுநகரம். ஈப்போ கோலாலம்பூர் மாநகரங்களுக்கு இடையில், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது.  

வடக்கே பீடோர் நகரம். தெற்கே துரோலாக், பீக்காம், சிலிம் ரீவர், தஞ்சோங் மாலிம் நகரங்கள். கிழக்கே சங்காட் ஜோங், தெலுக் இந்தான் நகரங்கள் உள்ளன. ஈப்போ மாநகரத்தில் இருந்து 69 கி.மீ.; பீடோர் நகரத்தில் இருந்து 11 கி.மீ.; தொலைவில் சுங்கை நகரம் அமைந்து உள்ளது.  

## வரலாறு

இந்தப் பகுதியின் காட்டுக்குள் செசுங்கை (*Sesungkai*) எனும் மரங்கள் நிறைந்து உள்ளன. அந்த மரத்தின் பெயரில் இருந்து இந்த இடத்திற்கு **சுங்கை** எனும் பெயர் வந்து இருக்கலாம் என்று அறியப் படுகிறது. இந்த நகரம் 1800-ஆம் ஆண்டுகளில் தோற்றுவிக்கப் பட்டதாக வரலாற்றுச் சான்றுகள் கிடைத்து உள்ளன.  

## சுங்கை வட்டாரத்தில் உள்ள தமிழ்ப்பள்ளிகள்

- **சுங்கை தோட்டத் தமிழ்ப்பள்ளி** (*SJKT Ladang Sungkai*)
52 மாணவர்கள்: பெண்கள் 32; ஆண்கள் 20. ஆசிரியர்கள் 7.  

- **சுங்கை தமிழ்ப்பள்ளி** (*SJKT Sungkai*)
141 மாணவர்கள்: பெண்கள் 75; ஆண்கள் 66.  

- **பீக்காம் தோட்டத் தமிழ்ப்பள்ளி** (*SJKT Ladang Bikam*)
22 மாணவர்கள்: பெண்கள் 16; ஆண்கள் 6.  

- **சுங்கை குருயீட் தோட்டத் தமிழ்ப்பள்ளி** (*SJKT Ladang Sungai Kruit*)
20 மாணவர்கள்: பெண்கள் 9; ஆண்கள் 11.
# தானியேல் கலுயா



**தானியேல் கலுயா** ) (பிறப்பு: 24 பெப்ரவரி 1989) என்பவர் இங்கிலாந்து நாட்டு நடிகர் ஆவார். இவர் தனது இளம் பருவத்திலிருந்து பல மேடை நாடகங்கள் மூலம் நடிப்புத் துறையில் அறிமுகமானார். பின்னர் பிரித்தானிய நாட்டுத் தொலைக்காட்சி தொடரான 'இஸ்கீன்ஸ்' என்ற தொடரின் முதல் இரண்டு பருவங்களில் போஷ் கென்னத்து என்ற கதாபாத்திரத்தில் நடித்துள்ளார். இவர் இந்த தொடரின் சில அத்தியாயங்ககளையும் இணைத்து எழுதியுள்ளார் என்பது குறிப்பிடத்தக்கது. இவர் இலண்டனில் உள்ள ராயல் கோர்ட் அரங்கில் 'சக்கர் பஞ்சில்' என்ற மேடை நாடகத்தில் முதன்மை கதாபாத்திரத்தில் நடித்ததற்காக பலரால் பாராட்டப்பட்டார். மேலும் ஈவினிங் ஸ்டாண்டர்ட் விருது மற்றும் சிறந்த புதுமுகத்திற்கான விமர்சகர்களின் வட்டம் தியேட்டர் விருது போன்ற இரண்டு விருதுகளை வென்றுள்ளார்.  

இவர் 2018 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான பிளாக் பான்தர் என்ற திரைப்படத்தில் 'ரியான் கூகிளேர்' என்ற கதாபாத்திரத்தில் நடித்துள்ளார்.
# பி. சி. கோகிலா

**பி. சி. கோகிலா** (*P. C. Kokila*) இந்தியாவினைச் சார்ந்த இந்திப் பேராசிரியர் ஆவார். இவர் திருக்குறளைக் குஜராத்தி மொழியில் மொழிபெயர்த்ததினால் மிகவும் பிரபலமானவர் ஆவார்.  

## சுயசரிதை
பி. சி. கோகிலா குசராத்தில் உள்ள பவநகரில் பிறந்தார். 1981ஆம் ஆண்டில், சென்னைப் பல்கலைக்கழகத்தில் கணிதத்தில் இளங்கலை பட்டம் பெற்றார். 1984ஆம் ஆண்டில் தென்னிந்திய இந்தி பிரச்சார சபையிலிருந்து இந்தியில் எம்.ஏ. முடித்தார். பின்னர் 1986இல் ஆய்வியல் நிறைஞர் மற்றும் 1994இல் முனைவர் பட்டம் பெற்றார். 1998ஆம் ஆண்டில், மதுரை காமராஜ் பல்கலைக்கழகத்தில் தத்துவம் மற்றும் மதத்தில் எம்.ஏ. பட்டம் பெற்றார். இவர் 1986ஆம் ஆண்டில் இந்திய அரசாங்கத்தின் உள்துறை அமைச்சகத்தின் இந்தி கற்பித்தல் திட்டத்தில் இந்தி பிரத்யபிகாவாக (பண்டிதர்) தனது வாழ்க்கையைத் தொடங்கினார். 1988 முதல், சென்னையில் உள்ள மாநிலக் கல்லூரியில் இந்தி துறையில் பணிபுரிந்து வருகிறார். இவர் இணைப் பேராசிரியராகவும், துறைத் தலைவராகவும் உள்ளார். இவர் 24 ஆய்வுக் கட்டுரைகளை வழங்கியுள்ளார், அவற்றில் 16 வெளியிடப்பட்டுள்ளன.  

*திருக்குறளின்* பண்டைய தமிழ்ப் பதிப்பினை கோகிலா குசராத்து மொழியில் மொழிபெயர்த்தார். இது 2015ஆம் ஆண்டில் செம்மொழி தமிழாய்வு மத்திய நிறுவனத்தினால் வெளியிடப்பட்டது. இதனை இந்தியப் பிரதமர் நரேந்திர மோதி வெளியிட்டார். குஜராத்தியில் 1931ஆம் ஆண்டில் நஜுக்லால் சோக்ஸி மற்றும் 1971 இல் காந்திலால் ஆகியோரைத்தொடர்ந்து குஜராத்தில் மொழிபெயர்ப்புச் செய்துள்ளார்.
# இக்கேரி


**இக்கேரி (Ikkeri)** என்பது இந்தியாவின் கர்நாடக மாநிலத்தில் அமைந்துள்ள சாகராவிற்குத் தெற்கே 6 கி.மீ தொலைவில் அமைந்துள்ளது. கன்னட மொழியில் இக்கேரி என்ற சொல்லுக்கு "இரண்டு வீதிகள்" என்று பொருள்.  

## இக்கேரியின் நாயக்கர்கள்

இது பொ.ச. 1560 முதல் 1640 வரை கேளடி நாயக்கர்களின் தலைநகராக இருந்தது. பின்னர் பெத்தனூர் நகராவுக்கு மாற்றப்பட்டடது. பெத்தனூர் பெயரளவிலான தலைநகராக இருந்தாலும், ஆட்சியாளர்கள் இக்கேரியின் பெயராலேயே அழைக்கப்பட்டனர். கேளடி ஆட்சியாளர்கள் தங்கள் ஆட்சியின் போது கோயில்கள், கோட்டைகள் மற்றும் ஒரு அரண்மனையை இக்கேரியில் கட்டினர். அந்த நேரத்தில் இக்கேரி நாணயங்களை அச்சிடும் ஒரு தங்கச்சாலையையும் வைத்திருந்தார். மேலும், அவர்களுடைய நாணயங்கள் இக்கேரி பகோடாக்கள் என்றும் இக்கேரி பனாம்கள் என்றும் அழைக்கப்பட்டன. இருப்பினும், நாணயச் சாலை பெத்தனூருக்கு மாற்றப்பட்டது.  

## கோட்டை

இக்கேரியின் கேள நாயக்க ஆட்சியாளர்கள் தங்கள் ஆட்சியின் போது அற்புதமான கட்டமைப்புகளைக் கட்டினர். அவர்கள் காலத்தின் கட்டமைப்புகள் முக்கியமாக போசளா-திராவிட பாணியிலான கட்டிடக்கலைகளைக் காட்டுகின்றன. கட்டமைப்புகளை நிர்மாணிக்க கிரானைட் விரிவாக பயன்படுத்தப்பட்டுள்ளது. கட்டமைப்புகளின் சுவர்கள் மற்றும் கூரைகளில் சிக்கலான செதுக்கல்கள் அந்தக் காலத்தின் பொதுவான அம்சமாகும்.  

அவர்களின் கட்டடக்கலை வலிமைக்கு ஒரு சிறந்த எடுத்துக்காட்டு அகோரேசுவரா கோயில். கற்கோயிலான கோயிலின் சன்னதிக்கு முன்னால் தரையில் கேளாடி தலைவர்களில் மூன்று பேரின் உருவங்கள் வணங்குவது போல செதுக்கப்பட்டுள்ளன. ஒவ்வொன்றிற்கும் மேலே அவர்களின் பெயர்களும் பொறிக்கப்பட்டுள்ளது.  
## புகைப்படத் தொகுப்பு
# சிட்டிசன் மணி

**சிட்டிசன் மணி** (*Citizen Mani*) என்பவர் ஒரு இந்திய நகைச்சுவை நடிகர் ஆவார். இவர் தமிழ் படங்களில் பணிபுரிகிறார். 200 திரைப்படங்கள் மற்றும் தொலைக்காட்சி தொடர்களில் நடித்துள்ளார். இவர் 2019 இல் *பெருநாளி* என்ற படத்தை இயக்கி நடித்தார்.  

## தொழில்
திரைப்படத்தில் நடிப்பதற்காக மணி தனது கிராமத்திலுருந்து சென்னைக்கு வந்தார். *சிட்டிசனில்* (2001) ஒரு தேநீர் மாஸ்டராக இவர் பாத்திரம் ஏற்று நடித்தார். தேனீர் மாஸ்டராக இவரது நடிப்பு பாராட்டுக்களைப் பெற்ற பிறகு, மணி தனது திரைப் பெயரில் 'சிட்டிசன்' என்ற அடைமொழியைச் சேர்த்துகொண்டார். *சிட்டிசன் படத்தில் இவர் பெற்ற பிரபலமானது *அந்நியன்* (2005), *ஆறு* (2005) உள்ளிட்ட பல படங்களில் நகைச்சுவை வேடங்களைப் பெற இவருக்கு உதவியது. இவர் *பெருநாளி'' (2019) படத்தின் மூலம் இயக்குநராக அறிமுகமானார்.  

## திரைப்படவியல்

- *மகாநதி* (1994)
- *சிட்டிசன்* (2001)
- *12 பி (திரைப்படம்)* (2001)
- *தவசி* (2001)
- *தேவன்* (2002)
- *ஸ்ரீ* (2002)
- *பகவதி (திரைப்படம்)* (2002)
- *பீஷ்மர் (2003 திரைப்படம்)* (2003)
- *ஜி* (2005)
- *அந்நியன் (திரைப்படம்)* (2005)
- *தாஸ்* (2005)
- *ஆறு* (2005)
- *குருச்சேத்திரம்* (2006)
- *செங்காத்து* (2006)
- *மறந்தேன் மெய் மறந்தேன்* (2006)
- *தாமிரபரணி (திரைப்படம்)* (2007)
- *முனி* (2007)
- *துணிச்சல் (திரைப்படம்)* (2010)
- *வல்லக்கோட்டை* (2010)
- *சிங்கம் 2 (திரைப்படம்)* (2013)
- *செல்ல* (2017)
- *ஹரஹர மஹாதேவகி* (2017)
- *ஆடை* (2019)
- *பெருநாளி* (2019; also director)
# ரெம்டிசிவியர்



**ரெம்டிசிவியர்** என்பது **கில்லியட் சைன்சஸ்** என்கிற உயிரியல் மருந்துற்பத்தி நிறுவனத்தால் கண்டு பிடிக்கப்பட்ட வைரஸ் தடுப்பு மருந்தாகும். இது ஊசி மூலம் சிரையில் (இரத்தநாளம்) செலுத்தப்படுகிறது. கொரோனா வைரஸ் தடுப்பு மருந்தாக இதை பயன்படுத்த ஐம்பதுக்கும் மேற்பட்ட நாடுகள் அனுமதி அளித்துள்ளன.  

## பயன்பாடு மற்றும் பக்கவிளைவுகள்
துவக்கத்தில் கல்லீரல் அழற்சிக்கு பயன்படுத்தி வந்த ரெம்டிசிவியரை எபோலா வைரசுக்கு எதிராக பயன்படுத்தியதை அடுத்து நல்ல விளைவுகள் ஏற்பட்டதால், கொரோனா வைரசுக்கு எதிரான ஆற்றலும் ஆராயப்பட்டது.  

முடிவில் இம்மருந்தை கொரோனா வைரசுக்கு எதிராக பயன்படுத்துவதென உலக சுகாதார நிறுவனம் முடிவெடுத்து.அமெரிக்காவில் இம்மருந்து முதல் தர முக்கிய மருந்துகளின் பால் வைக்கப்பட்டுள்ளது.  

குமட்டல், கல்லீரல் வீக்கம், மயக்கநிலை, குறைந்த இரத்த அழுத்தம் கொள்தல் மற்றும் வியர்த்தல் ஆகியவை இம்மருந்தின் பக்க விளைவுகளாய் அறியப்படுகின்றது.  

அதிகபட்ச விளைவுகளாக மூச்சுத்திணறல், சிவப்பணு குறைதல், பொட்டாசியம் இழத்தல், உடல் நடுக்கம் மற்றும் குடல் அழுத்தம் ஆகியவை ஏற்படுவதாக தெரிவிக்கப்படுகிறது.